
J e g y z ő k ö n y v

Készült a Bácsalmás Város Önkormányzata Képviselő-testületének 2013. október 29-én, 14 óra 17 perc kezdettel, Bácsalmáson a Városháza földszinti kistanácskozótermében megtartott ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Farkas Zoltán, Krizsán Mihály, Nagy Gábor és Turcsányi Csaba képviselők (8);

Patocskai Ibolya jegyző, Mészáros Gabriella aljegyző, Farkas Zoltánné szociális és hatósági osztályvezető, Hortyiné Lapostyán Katalin megbízott pénzügyi, beruházási és üzemeltetési osztályvezető, Keresztesy Csaba városüzemeltetési ügyintéző, Vérné Soltész Ilona városüzemeltetési ügyintéző,  Prikidánovics Antal oktatási, fejlesztési és gazdálkodási ügyintéző, Nagyfejeőné Bédits Zsuzsanna, az Alapszolgáltatási Központ képviseletében, Taszler Tiborné óvodavezető, Ódorné Sövény Rita, a Vörösmarty Mihály Városi Könyvtár és Közművelődési Intézmény képviseletében, Mészáros Istvánné, a Civil Kerekasztal delegáltja, Pálmai Zoltán, a Bácsalmási Tankerület igazgatója, valamint Juhász Jenő, a Petőfi Népe napilap tudósítója (13);

Távolmaradását jelezte: dr. Tanács Róbert képviselő (1);
Jegyzőkönyvvezető: Deák Szabina testületi ügyintéző.
Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 8 fő jelen van (89 %). Jegyzőkönyv-hitelesítőknek dr. Bakó Mária Lujza és Farkas Zoltán képviselőket javasolja, majd a javaslatát szavazásra bocsátja. 

A képviselő-testület egyhangúlag (8 igen szavazattal) az alábbi határozatot hozza:

275/2013. (X. 29.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete dr. Bakó Mária Lujza és Farkas Zoltán képviselőket jelöli ki jegyzőkönyv-hitelesítőknek.

Krizsán Mihály képviselő zárt ülési napirendi pontként felvenni javasolja az önkormányzati munkaügyi pereket.
Németh Balázs polgármester a meghívóban jelzett napirend elfogadását javasolja, azzal a kiegészítéssel, hogy zárt ülésen beszéljék meg a munkaügyi pereket, majd a javaslatát – más indítvány nem lévén – szavazásra bocsátja.

A képviselő-testület egyhangúlag (8 igen szavazattal) a következő határozatot hozza:

276/2013. (X. 29.) Bácsalmás v. öh.
Napirend megállapítása 
Határozat
I.
Bácsalmás Város Önkormányzatának Képviselő-testülete a 2013. október 29-i ülésén a következő napirendi pontokat tárgyalja meg:

1. Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről (1. sz. előterjesztés)
2. Tájékoztató a két ülés között tett fontosabb intézkedésekről (2. sz. előterjesztés)

3. Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról (3. sz. előterjesztés)

4. A helyi iparűzési adóról szóló 22/2010. (IX. 8.) önkormányzati rendelet módosítása (4. sz. előterjesztés)

5. A szociális igazgatásról és szociális ellátásokról szóló 14/2003. (VI. 25.) önk. sz. rendelet módosítása (5. sz. előterjesztés)
6. A kiadások készpénzben történő teljesítésének eseteiről szóló rendelet megalkotása (6. sz. előterjesztés)

7. Beszámoló a Bácsalmás Városért Közalapítvány 2012. évi tevékenységéről (7. sz. előterjesztés)

8. A JUSIFA Kft. éves beszámolója a kegyeleti közszolgáltatási szerződés végrehajtásáról, tapasztalatairól, a díjtételekre vonatkozó indítványairól (8. sz. előterjesztés)
9. 2014. évi költségvetési koncepció elfogadása (9. sz. előterjesztés)
10. A BESZ Kft-nél lévő nagy értékű tárgyi eszközök selejtezésének jóváhagyása (10. sz. előterjesztés)
11. A Pro Dentes Bt.-vel kötendő, új eszközhasználati megállapodás jóváhagyása (11. sz. előterjesztés)
12. Földhaszonbérleti díjak megállapítása 2014. évre (12. sz. előterjesztés)
13. Rácz-Fodor Enikő közterület-használati engedély meghosszabbítása iránti kérelme (13. sz. előterjesztés)

14. Személy delegálása általános iskolai intézményi tanácsba (14. sz. előterjesztés)

15. Iskolai felvételi körzet meghatározásának véleményezése (15. sz. előterjesztés)

16. A Bajavíz Kft. Felügyelő Bizottsága tagjának megválasztása, Jánoshalma Város Önkormányzatának üzletrésze, társasági szerződés módosítása (16. sz. előterjesztés)
Zárt ülésen:

1. Önkormányzati munkaügyi perek (szóbeli)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
(Az 1. sz. előterjesztés a jegyzőkönyv melléklete.)

Németh Balázs polgármester - kérdés, észrevétel nem lévén - a jelentés elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

277/2013. (X. 29.) Bácsalmás v. öh.

Jelentés a lejárt határidejű határozatok

végrehajtásáról és a legutóbbi testületi

ülés óta átruházott hatáskörben 

hozott döntésekről 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a lejárt határidejű határozatok végrehajtásáról szóló jelentést a jelen határozat melléklete szerint elfogadja. 

2.
A Képviselő-testület az előterjesztés szerint elfogadja 

a)
a 2013. szeptember 7-e és 2013. október 14-e között eltelt időszakban átruházott hatáskörben hozott, szociális ellátást érintő döntésekről szóló, 

b)
a Pénzügyi és Fejlesztési Bizottság által 2013. szeptember 12-e és 2013. október 14-e között eltelt időszakban átruházott hatáskörben hozott döntésekről szóló

beszámolókat.

Határidő: azonnal 

Felelős: Németh Balázs polgármester

A határozatról értesülnek:

- kivonattal:
1. Németh Balázs polgármester



2. Patocskai Ibolya jegyző



3. az önkormányzati hivatal osztályvezetői
A Képviselő-testület nem kéri jelenteni a határozat végrehajtásának megtörténtét. 

A 277/2013. (X. 29.) Bácsalmás v. öh. jelölésű határozat melléklete a jelen nyílt ülési jegyzőkönyv 1. mellékleteként szerepel.

2. napirendi pont

Tájékoztató a két ülés között tett fontosabb intézkedésekről

(Szóbeli.)

Németh Balázs polgármester tájékoztatásul elmondja, hogy 

· szeptember 25-én Nagybaracskán vettek részt egy találkozón, a 2014-2020-as időszakra való felkészülés kapcsán, ahol vajdasági szerb partnerek is voltak. Csongrád megye és Bács-Kiskun megye érintett az IPA pályázatokban;
· szeptember 26-án megkereste Pálfi Gábor az Agráripari Zrt. tulajdonosa, a volt szarvasmarha telepen lovas centrumot, tréning pályát létesített, ahová várja az iskolásokat, óvodásokat, komoly lovas életet szeretne kialakítani, rendezvényeket is szeretne, de elsősorban a versenyről szólna, viszont a hobbilovaglás, utánpótlás nevelés is tervei között szerepel;
· szeptember 27-én Izsákon szintén egy megyei területfejlesztési előadás volt, 1,4 Milliárd Ft-os, Bácsalmás város térségi komplex fejlesztési programot várnak az önkormányzattól. ifj. Vendel Gábor lett Bácsalmás és Jánoshalma térségének menedzsere, akinek feladata, a helyi munkacsoportokat összefogva, jövő szeptemberig lakossági, vállalkozói, önkormányzati szereplőket megszólítva, ötleteket gyűjtve, azokat összehangolva egy program előállítása;
· szeptember 28-29-én csatlakoztak, az "Itthon vagy - Magyarország, szeretlek” hétvégéhez, mely keretében szüreti felvonulás, táncház, másnap a templomban orgonahangverseny volt;
· október 8-án Leader elnökségi ülést tartottak, 559 Millió Ft áll rendelkezésre, kb. 2 hét múlva megkapják a nyertes pályázók a határozatokat;
· október 10-én aláírta a szennyvízcsatornázás kivitelezőjével és a műszaki ellenőrrel is a szerződést;
· október 11-én volt a víztározó záró rendezvénye; ez is egy nagyon szép komplex fejlesztési program egyik eleme lehetne, 1 millió köbméternyi víz, amiből évente 140 ezer köbmétert öntözésre lehet használni, de ugyanakkor egy gyönyörű környezet lesz, helyenként akár 3 méteres vízzel, lehetne akár kenupálya vagy strand is;
· október 12-én a Német Egyesület szervezésében Márnai Mann Miklós napot tartottak;
· október 14-én Szommer Károly járási hivatalvezető vezetésével összeült a helyi védelmi bizottság, a téli időjárásra való felkészülés kapcsán;
· október 16-án Budapesten, államtitkári szinten tudott tárgyalni tanuszoda ügyben;
· október 17-én volt egy előadás a könyvtárban, a civil egyesületeknek, alapítványoknak most van pályázati lehetőségük. December 18-án lesz a záró rendezvénye a Művelődési Háznak, ezzel egyidejűleg a Fiedler Közösségi házat pedig egyesületeknek, alapítványoknak szeretnék átadni, hogy legyen egy közösségi helyük, ahol van nyomtató, számítógép, ahol tudnak együtt tevékenykedni;

· október 18-án Baján tartotta kihelyezett, ünnepi közgyűlését a Bács-Kiskun Megyei Önkormányzat, amellett, hogy szép volt a rendezvény, bácsalmási érintettség is volt, a bácsalmási származású, Szigeti László kapott megyei kitüntető díjat, aki most a Bács-Kiskun Megyei Önkormányzat főjegyzője, illetve Horváth Zoltán is megyei kitüntető díjat kapott;
· október 23-án a városi ünnepség után, palicsi és bácsalmási amatőr művészek kiállítását lehetett megtekinteni a Fiedler Közösségi házban;

· október 24-én volt egy megbeszélés, tájékoztató a Munkaügyi Központban a téli közfoglalkoztatással kapcsolatban.
Bailo Amadou képviselő érdeklődik, hogy 200 fő közfoglalkoztatottat tud-e foglalkoztatni az önkormányzat.
Patocskai Ibolya jegyző elmondja, hogy többségében képzéséken vesznek majd részt.

Németh Balázs polgármester kijelenti, hogy nagyon széleskörű képzések lesznek.

A képviselő-testület tudomásul veszi az elhangzottakat.
3. napirendi pont

Jegyzői tájékoztató az önkormányzat munkáját érintő jogszabályokról és a Bácsalmási Közös Önkormányzati Hivatal munkájáról

(A 3. sz. tájékoztató a jegyzőkönyv melléklete.)

Németh Balázs polgármester – kiegészítés, kérdés, észrevétel nem lévén – a jegyzői tájékoztatóban foglaltak tudomásulvételét kéri.

A képviselő-testület tudomásul veszi a jegyzői tájékoztatóban foglaltakat.

4. napirendi pont
A helyi iparűzési adóról szóló 22/2010. (IX. 8.) önkormányzati rendelet módosítása
(A 4. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, a bizottságok határozati javaslatait, majd hozzáteszi, hogy egy minimális összeggel, körülbelül 400 000 Ft-tal tudnák növelni éves szinten a bevételeiket, ezért inkább megpróbálnak más módon bevételhez jutni vagy költséget csökkenteni. Kérdés, észrevétel nem lévén a helyi iparűzési adóról szóló rendelet módosításának elutasítását szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:

278/2013. (X. 29.) Bácsalmás v. öh.

A helyi iparűzési adóról szóló rendelet módosítása 
Határozat
Bácsalmás Városi Önkormányzat Képviselő-testülete úgy dönt, hogy a helyi iparűzési adóról szóló 22/2010. (IX. 8.) önkormányzati rendeletet jelenleg nem módosítja.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

5. napirendi pont

A szociális igazgatásról és szociális ellátásokról szóló 14/2003. (VI. 25.) önk. sz. rendelet módosítása
(A 5. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, majd a Humánpolitikai Bizottság és a Jogi és Ügyrendi Bizottság határozati javaslatát, majd – kérdés, észrevétel nem lévén – a rendelet módosított tervezet szerinti módosítását szavazásra bocsátja.

A képviselő-testület egyhangúlag (8 igen szavazattal) az alábbi rendeletet alkotja:

Bácsalmás Város Önkormányzata 
25/2013. (X. 31.) önkormányzati rendelete

a szociális igazgatásról és szociális ellátásokról szóló 14/2003. (VI. 25.) rendeletének módosításáról

Bácsalmás Város Önkormányzata a szociális igazgatásról és szociális ellátásokról szóló 1993. évi III. tv. 10. § (1) bekezdésében, 32. § (3) bekezdésében, 33. § (7) bekezdésében foglalt felhatalmazás alapján, az Alaptörvény 32. cikk (2) bekezdésében foglalt feladatkörében eljárva a szociális igazgatásról és szociális ellátásokról szóló 14/2003. (VI. 25.) önkormányzati rendeletét az alábbiak szerint módosítja: 

1. §

A szociális igazgatásról és szociális ellátásokról szóló 14/2003. (VI. 25.) önkormányzati rendelet (a továbbiakban: R.) 2. § (1) bekezdése helyébe az alábbi rendelkezés lép: 

„(1) A szociális ellátás iránti kérelmet – a személyes gondoskodást nyújtó ellátások iránti kérelem kivételével – Bácsalmási Közös Önkormányzati Hivatal Szociális és Hatósági Osztályánál (a továbbiakban: Hivatal) az erre a célra rendszeresített igénylőlapon, az abban felsorolt nyilatkozatok, igazolások csatolásával kell benyújtani. Az átmeneti segély iránti kérelem nyomtatványt az R. 2. számú melléklete, a munkaviszonyból származó jövedelemigazolás nyomtatványt az R. 3. számú melléklete tartalmazza.”

2. §

Az R. 21. § (2) bekezdése helyébe az alábbi rendelkezés lép: 

„(2) Az egyes pénzbeli szociális ellátások kifizetése – a (3) bekezdésben foglaltak kivételével – a Hivatal házi pénztárából történik a Pénzügyi, Beruházási és Üzemeltetési Osztály által meghatározott időpontokban. A jogosult kérelmére a támogatás az általa megjelölt pénzintézetnél vezetett bankszámlájára átutalható.”

3. §

(1) Ez a rendelet a kihirdetését követő naptól lép hatályba és az azt követő naptól hatályát veszti. 

(2) Hatályát veszti a R. „Bérpótló juttatás” alcíme és 5/E-5/F. §-a.

6. napirendi pont
A kiadások készpénzben történő teljesítésének eseteiről szóló rendelet megalkotása
(A 6. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, a Jogi és Ügyrendi Bizottság és a Pénzügyi és Fejlesztési Bizottság határozati javaslatait, majd – kérdés, észrevétel nem lévén – a rendelet előterjesztés szerinti megalkotását szavazásra bocsátja.

A képviselő-testület egyhangúlag (8 igen szavazattal) az alábbi rendeletet alkotja:

Bácsalmás város Önkormányzata Képviselő-testületének

26/2013. (X. 31.) önkormányzati rendelete

a kiadások készpénzben történő teljesítésének eseteiről

Bácsalmás Város Önkormányzatának Képviselő-testülete az államháztartásról szóló 2011. évi CXCV. törvény 109. § (6) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következő rendeletet alkotja:

1. §

A rendelet hatálya kiterjed Bácsalmás Város Önkormányzatára, és az irányítása alá tartozó önállóan működő és gazdálkodó, valamint az önállóan működő intézményekre.

2. §

Az intézmény házipénztárából a következő kiadások teljesíthetők készpénzben:

a) bérjellegű kifizetések

b) készpénzelőleg

c) postai kézbesítés

d) belföldi-külföldi kiküldetéseknél útiköltség térítések

e) karbantartással, működtetéssel kapcsolatos kiadások

f) készletbeszerzéssel kapcsolatos kiadások

g) reprezentáció

h) jogszabályban meghatározott szociális vagy gyermekvédelmi pénzbeli ellátás

i) utazási költségtérítés, bérlet

j) természetes személy részére pénzbeli kártalanítás vagy kártérítés

k) élelmiszer ellátmány beszerzése

l) ellátottak részére személyi térítési díj visszafizetése

m) ellátottak egyéb pénzbeli juttatása

n) jogcímtől függetlenül 100.000.-Ft összegig történő kifizetés

3 .§

Ez a rendelet a kihirdetését követő napon lép hatályba.

7. napirendi pont
Beszámoló a Bácsalmás Városért Közalapítvány 2012. évi tevékenységéről
(A 7. sz. előterjesztés a jegyzőkönyv melléklete.)

Németh Balázs polgármester ismerteti a beszámoló lényegét és a Jogi és Ügyrendi Bizottság határozati javaslatát, majd – kérdés, észrevétel nem lévén – a Bácsalmás Városért Közalapítvány 2012. évi tevékenységéről szóló beszámolót a Jogi és Ügyrendi Bizottság határozati javaslatának figyelembevételével szavazásra bocsátja.
A képviselő-testület egyhangúlag (8 igen szavazattal) az alábbi határozatot hozza:

279/2013. (X. 29.) Bácsalmás v. öh.

Beszámoló a Bácsalmás Városért Közalapítvány 

2012. évi tevékenységéről 
Határozat
1.
Bácsalmás Városi Önkormányzat Képviselő-testülete (a továbbiakban: Képviselő-testület) a Bácsalmás Városért Közalapítvány 2012. évi tevékenységéről szóló beszámolóját elfogadja. 

2.
A Képviselő-testület javasolja a Bácsalmás Városért Közalapítvány Kuratóriumának a beszámolójában jelzett,


- 2013. december 31-ig felhasználandó 111 264,- Ft és a 


- 2014. május 31-ig felhasználandó 137 076,-Ft

fejlesztési célokra (pályázati önerő) való fordítását.

Határidő: azonnal 

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási 

ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal oktatási, fejlesztési és gazdálkodási 

ügyintéző



4. Mancz Ferenc kuratóriumi elnök
A Képviselő-testület nem kéri jelenteni a határozat végrehajtásának megtörténtét. 

8. napirendi pont

A JUSIFA Kft. éves beszámolója a kegyeleti közszolgáltatási szerződés végrehajtásáról, tapasztalatairól, a díjtételekre vonatkozó indítványairól
(A 8. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. Ismerteti a Jogi és Ügyrendi Bizottság és a Pénzügyi és Fejlesztési Bizottság határozati javaslatát, melynek elfogadását – kérdés, észrevétel nem lévén – szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
280/2013. (X. 29.) Bácsalmás v. öh.

Beszámoló a kegyeleti közszolgáltatás 

feladat ellátásáról 
Határozat
1. Bácsalmás Város Képviselő-testülete testülete (a továbbiakban: Képviselő-testület) a JUSIFA Kft. 2013-as évi kegyeleti közszolgáltatási szerződés hatályosulásáról szóló beszámolóját elfogadja.

2.
A Képviselő-testület az urnafal megvalósítási lehetőségéről előterjesztést kér becsatolni a 2014. januári soros ülésre.

Határidő:
1. pontnál: azonnal



2. pontnál: 2014. évi költségvetés I. fordulós tárgyalása

Felelős  :
Németh Balázs polgármester

Operatív felelős: Vérné Soltész Ilona városüzemeltetési ügyintéző

A határozatról értesül: 

- kivonattal:
1. Németh Balázs, polgármester



2. Patocskai Ibolya, jegyző



3. Hortyiné Lapostyán Katalin mb. pénzügyi, beruházási és 

üzemeltetési osztályvezető

4. Vérné Soltész Ilona városüzemeltetési ügyintéző

- levélben:
1. JUSIFA Kft. (6430 Bácsalmás, Gr. Széchenyi u. 79.)

9. napirendi pont

2014. évi költségvetési koncepció elfogadása
(A 9. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a bizottsági határozati javaslatokat. Kérdés, észrevétel nem lévén a 2014. évi költségvetési koncepcióról szóló előterjesztést a Pénzügyi és Fejlesztési Bizottság határozati javaslatának figyelembevételével szavazásra bocsátja.

A képviselő-testület 7 igen szavazattal és 1 tartózkodással (Farkas Zoltán) a következő határozatot hozza:
281/2013. (X. 29.) Bácsalmás v. öh.
2014. évi költségvetési koncepció elfogadása 
Határozat

I.
Bácsalmás Város Önkormányzatának Képviselő-testülete (a továbbiakban: Képviselő-testület) az alábbi szempontok szerint kéri összeállítani a 2014. évi költségvetést.

1. A működési bevételek és kiadások egyensúlyának megteremtésére tett intézkedések folytatása. A költségvetési terv összeállításánál alapvető szempont a pénzügyi egyensúly megteremtése.

2. Az intézményrendszer felülvizsgálata, működőképességének megőrzése, takarékossági szempontok meghatározása.

3. A költségvetési előirányzatok tervezésekor a kötelező önkormányzati feladatok prioritását biztosítani kell. Önként vállalt feladat a költségvetésben akkor tervezhető, ha annak pénzügyi fedezete az önkormányzat saját bevételéből megteremthető. Az önként vállalt feladat kiadásainak finanszírozása a kötelező önkormányzati feladat ellátását nem veszélyeztetheti.

4. Pályázati lehetőségek figyelemmel kisérése és kihasználása.

5. Az Önkormányzatok forgalomképes ingatlanjainak felülvizsgálata, az ingatlanok értékesítésének, hasznosításának vizsgálata. Az ingatlan értékesítéséből származó bevételek csak az ingatlanok felújítására fordítható.

6. Az újabb beruházási és felújítási kötelezettségek vállalása előtt figyelembe kell venni a meglévő kötelezettségeket, továbbá a fedezetül szolgáló bevételek realizálását.

7. A helyi adókat felül kell vizsgálni, az adókintlévőségek csökkentése érdekében tovább kell folytatni a következetes végrehajtási és ellenőrzési tevékenységet.

8. A szolgáltatások bevételeinek felülvizsgálata (étkezés térítési díjak, bérleti díjak stb.)

9. A működési kiadások (foglalkoztatáspolitikai célokhoz igazodó személyi juttatások és a kötelező valamint állami feladatokhoz kapcsolódó dologi kiadások, ezen túl az önként vállalt feladatokhoz kapcsolódó dologi kiadások) meghatározásakor a takarékos és hatékony gazdálkodás elvét érvényre kell juttatni. A költségek vonatkozásában a szükséges és reális fedezetet biztosítani kell a tervezés során.

10. A költségvetés előkészítésekor a jogszabályon, szerződésen, megállapodáson alapuló kiadások elsődlegességét biztosítani kell.

11.
2014-2020. évekre vonatkozó fejlesztési célok meghatározása, fejlesztési önerő alap létrehozása.

II. A Képviselő-testület utasítja a jegyzőt, hogy a költségvetési terv készítésekor a koncepcióban elfogadott döntéseket vegye figyelembe.

Határidő: a 2014. évi költségvetés I. fordulós tárgyalása

Felelős  : Németh Balázs polgármester

Operatív felelős: 
Hortyiné Lapostyán Katalin mb. pénzügyi, beruházási és üzemeltetési osztályvezető

A határozatról értesül: 

- kivonattal: 1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pénzügyi, beruházási és 

üzemeltetési osztályvezető
10. napirendi pont

A BESZ Kft-nél lévő nagy értékű tárgyi eszközök selejtezésének jóváhagyása
(A 10. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét, hozzáteszi, hogy nincs piaci értéke ezeknek a selejtezendő tárgyi eszközöknek. Felállt egy 5 főből álló selejtezési bizottság akik, javasolják a Képviselő-testületnek a selejtezés jóváhagyását. Kérdés, észrevétel nem lévén a selejtezés jóváhagyásának elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
282/2013. (X. 29.) Bácsalmás v. öh.

Bácsalmási Egészségügyi Szolgáltató Kft-nél lévő 

nagy értékű tárgyi eszközök selejtezésének jóváhagyása
Határozat
1. Bácsalmás Város Önkormányzat Képviselő-testülete megtárgyalta a BESZ Kft-nél lévő nagy értékű tárgyi eszközök selejtezéséről előterjesztett anyagot és úgy dönt, hogy a létrehozott selejtezési bizottság által készített jegyzőkönyv és a jegyzőkönyv mellékletét képező nagy értékű tárgyi eszközök listája alapján a selejtezést jóváhagyja.

2. A Képviselő-testület felhatalmazza a Polgármestert a szükséges intézkedések megtételére.

Határidő: azonnal

Felelős   : Németh Balázs polgármester

Operatív felelős: Hortyiné Lapostyán Katalin mb. pénzügyi, beruházási és 

üzemeltetési osztályvezető

A határozatról értesül 

- kivonattal: 1. Németh Balázs polgármester



2. Patocskai Ibolya jegyző



3. Farkas Zoltánné selejtezési bizottság elnöke



4. Hortyiné Lapostyán Katalin mb. pénzügyi, beruházási és 

üzemeltetési osztályvezető 



5. BESZ Kft. ügyvezetője

11. napirendi pont

A Pro Dentes Bt.-vel kötendő, új eszközhasználati megállapodás jóváhagyása
(A 11. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Pénzügyi és Fejlesztési Bizottsághatározati javaslatát, majd – kérdés, észrevétel nem lévén – az előterjesztés határozati javaslatának elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
283/2013. (X. 29.) Bácsalmás v. öh.

Pro-Dentes Bt-vel kötendő 

eszközhasználati megállapodás 
Határozat
Bácsalmás Város Önkormányzatának Képviselő-testülete a Pro-Dentes Bt-vel kötendő eszközhasználati megállapodást a jelen határozat melléklete szerint jóváhagyja.


Határidő: azonnal 


Felelős  : Németh Balázs polgármester


Operatív felelős: Keresztesy Csaba városüzemeltetési ügyintéző

A határozatról értesül:


- kivonattal:
1. Németh Balázs polgármester




2. Patocskai Ibolya jegyző




3. Hortyiné Lapostyán Katalin mb. pénzügyi, beruházási és 

üzemeltetési osztályvezető




4. Keresztesy Csaba városüzemeltetési ügyintéző

- levélben:
1. Pro Dentes Bt. (6500 Baja, Madách I. u. 10.)

Melléklet a 283/2013. (X. 29.) Bácsalmás v. öh. jelölésű határozathoz
ESZKÖZHASZNÁLATI MEGÁLLAPODÁS
amely létrejött egyrészről Bácsalmás Városi Önkormányzata, (6430 Bácsalmás, Gr. Teleki J. u. 4-8.; képviselője: Németh Balázs polgármester), mint használatba adó – a továbbiakban: Használatba adó –,

másrészről a Pro Dentes Bt. (6500 Baja, Madách I. u. 10.; adószám: 20511117-1-03 cégjegyzékszám: 03-06-107011) képviselője: dr. Béres Péter ügyvezetésre jogosult tag, mint használatba vevő – a továbbiakban: Használatba vevő – között a mai napon, az alábbi feltételekkel.
Előzmény:
A bácsalmási II. számú fogászati körzetben a fogászati szolgálat működtetését és a fogászati alapellátást 2013. április 25. napjától a Dekor-Dent Implant Bt helyett az Inter-Dentis 2007. Egészségügyi és Szolgáltató Bt. 6723 Szeged, Ág u. 5. 2.em.9. , képviselője: Dr. Turai Zoltán végzi.

A Dekor-Dent Implant Bt.-vel kötött feladat ellátási szerződés megszűnésével megszűnt a Pro Dentes Bt.-vel kötött eszközhasználati megállapodás is, a Pro Dentes Bt-vel kötött 3853-3/2012. számú Eszközhasználati megállapodás 9/d. pontja alapján.
Az új feladat ellátási szerződés megkötésével, valamint a feladatellátás, Hősök tere 14. sz. alól a Gr. Teleki u. 12. sz. alá való áthelyezésével szükségessé vált új eszközhasználati megállapodás megkötésére.

A tevékenység végzéséhez szükséges a helyiségben jelenleg tevékenységet folytató Inter-Dentis 2007. Egészségügyi és Szolgáltató Bt. hozzájárulása, mely hozzájárulást a tárgyalások folyamán személyesen meg is adta.
1.) Használatba adó hozzájárul ahhoz, hogy Használatba vevő fogszabályzó szakellátás rendelési idejének időtartamára (jelenleg heti 4 óra időtartamban) a  Inter-Dentis 2007. Bt. részére átadott tárgyi eszközöket (kivéve a kézi darabok: turbina, könyök, egyenes darab, mikromotor) eszközhasználati díj megfizetése ellenében használja. Az eszközök a Használatba adó tulajdonát képező 2011 hrsz. alatt felvett, természetben a Bácsalmás Gr. Teleki u. 12.  szám alatti elhelyezkedő fogorvosi rendelő rendeltetésű helyiségben találhatók, mely helyiségben feladat-ellátási és eszközhasználati megállapodás értelmében a Inter-Dentis 2007. Bt. folytat fogászati tevékenységet.
2.) Használatba vevő Bácsalmás Város Önkormányzat Képviselő-testületének ……………….. Bácsalmás v. öh. határozata alapján az eszközhasználati megállapodást a tevékenység megkezdésétől határozatlan időre kötik azzal a kitétellel, hogy a megállapodás 2014. októberében felülvizsgálatra kerül.
3.) Használatba vevő minden hónap 15-ig köteles bruttó 15.000,- forint eszközhasználati díjat fizetni Használatba adónak. A megállapított eszközhasználati díj felülvizsgálatra kerül 2014. év októberében.
4.)Használatba vevő a magánrendelés megkezdésének tényleges időpontját a működési engedély kézhezvételétől számított 3 napon belül köteles írásban a Használatba adónak bejelenteni.
5.) Használatba vevő a fogszabályzó szakellátás rendelési idejének változását köteles használatba adónak írásban bejelenteni legalább 15 nappal a tervezett változás bevezetését megelőzően. Használatba vevő tudomásul veszi, hogy a rendelési időtartam növelése esetén az eszközhasználati díj felülvizsgálatra kerül. 

6.) Használatba vevő köteles gondoskodni a részére átadott eszközök rendeltetésszerű használatáról Használatba vevő ezúton nyilatkozik arról, hogy az önkormányzat tulajdonában lévő kézi darabokat (turbina, könyök, egyenes darab, mikromotor) nem használja.

7.) Használatba vevő és a rendelőt jelenleg használó, a II. számú fogászati szolgálatot működtető a  Inter-Dentis 2007. Egészségügyi és Szolgáltató Bt. 6723 Szeged, Ág u. 5. 2.em.9. , köteles szerződést kötni egymással a rendelőhasználat és a rezsiköltség kifizetésének szabályozására, továbbá az általuk megkötött megállapodásban kötelesek egyetemleges felelősséget vállalni a rendelő berendezéseiben, helyiségében bekövetkezett esetleges károkért.

8.) Használatba adó a Használatba vevő tevékenységéért felelősséget nem vállal,

· Használatba vevő feladata, hogy a tevékenységének folytatásához szükséges minden hatósági engedélyt beszerezzen. Annak meglétét a Használatba adó e minőségében nem vizsgálja,

· Használatba vevő kötelezettséget vállal a használattal kapcsolatos, előírt tűzrendészeti, egészségügyi szabályok, és szakmai előírások maradéktalan betartására.
9.) Használatba adó az eszközhasználati szerződést írásban 

azonnal felmondhatja, ha:

· a Használatba vevő a részére átadott eszközöket rongálja, vagy nem a rendeltetésének megfelelően használja,

· ha a Használatba vevő a részére átadott eszközöket részben vagy egészben továbbadja, még ha azt térítésmentesen teszi is,

· ha a Használatba vevő az eszközhasználati díjat késedelmesen, vagy nem fizeti.

        felsoroltakon túl a eszközhasználati megállapodás megszűnik, ha:

a) a felek a megállapodást közös megegyezéssel megszüntetik,

b) ha az átadott eszköz bármelyike megsemmisül,

c) a Használatba vevő jogutód nélkül megszűnik,

d) az Inter-Dentis 2007. Bt. és Bácsalmás Városi Önkormányzat között köttetett feladat-ellátási szerződés megszűnése esetén.
10.) Jelen megállapodást Használatba adó bármikor, 30 napos felmondási határidővel felmondhatja.
11.) Jelen megállapodást Bácsalmás Város Önkormányzat Képviselő-testülete ……………………… Bácsalmás v. öh. határozatával hagyta jóvá.

12.) A jelen megállapodásban nem szabályozott kérdésekre a Ptk. rendelkezései az irányadók.
13.) Felek megállapodnak abban, hogy a jelen szerződéssel létesített jogviszonyból eredő esetleges vitákat tárgyalás útján igyekeznek rendezni, eredménytelensége esetére a Bajai Városi Bíróság illetékességét kötik ki. 
14.) Jelen megállapodást a felek az elolvasás és értelmezés után, mint akaratukkal mindenben megegyezőt a mai napon aláírták.

15.)Egyéb kikötések:

Használatba vevő az eszközhasználati megállapodás aláírásával egyidejűleg nyilatkozik arról, hogy a gazdálkodó szervezet a nemzeti vagyonról szóló 2011. évi CXCVI. tv. 3. §-a szerint átlátható szervezet.

Bácsalmás, 2013. október ……..

…………………………………....

………………………

…..........................

Dr. Béres Péter


Németh Balázs         

 Hortyiné Lapostyán Katalin


ügyvezető


polgármester


mb. gazdasági o.v.


Pro-Dentes Bt.

Bácsalmás Városi Önkormányzat


Használatba vevő
 Használatba adó

12. napirendi pont

Földhaszonbérleti díjak megállapítása 2014. évre
(A 12. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, majd a Pénzügyi és Fejlesztési Bizottság határozati javaslatát. Majd javasolja, hogy, a 2014. évre vonatkozó földhaszonbérleti díjakat úgy állapítsák meg, hogy az 1 hektár alatti területek esetében 3,- Ft + ÁFA/m2/év, az 1 hektár feletti területek estében licitálás, pályáztatás útján, úgy, hogy a licitálás a földalapú támogatásról induljon, ez azonban a vagyonrendelettel nem áll összhangban, ezért annak a módosítására van szükség. Ezt követően – kérdés, észrevétel nem lévén – határozati javaslatként ismerteti az alábbi határozatban foglaltakat és az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:
284/2013. (X. 29.) Bácsalmás v. öh.

Földhaszonbérleti díjak megállapítása 2014 évre
Határozat

1.
 Bácsalmás Város Önkormányzat Képviselő-testülete (továbbiakban: Képviselő-testület) a tulajdonában lévő földterületek haszonbérleti díját 2013. november 1. napjával az alábbiak szerint állapítja meg:

- az 1 ha alatti terület esetében 3,- Ft + ÁFA/m2/év

- az 1 ha feletti terület esetében licitálás, pályáztatás útján. (A licitálás a földalapú támogatásról indul.)

2.
A Képviselő-testület felkéri a Jegyzőt az önkormányzat vagyonáról és a vagyongazdálkodás részletes szabályairól szóló 24/2013 (IX.26.) önkormányzati rendelet 1. pont szerinti módosítás szerinti tervezetének Képviselő-testület elé terjesztésére.

3.
A Képviselő-testület felhatalmazza a Polgármestert a földhaszonbérleti szerződések aláírására.

Határidő: 1. és 3. pontnál azonnal

2. pontnál 2013. december 31.

Felelős  : Németh Balázs polgármester

Operatív felelős: Keresztesy Csaba városüzemeltetési ügyintéző 

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pénzügyi, beruházási és 

üzemeltetési osztályvezető



4. Keresztesy Csaba városüzemeltetési ügyintéző

- levélben:
1. földhaszonbérlők

13. napirendi pont

Rácz-Fodor Enikő közterület-használati engedély meghosszabbítása iránti kérelme
(A 13. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Pénzügyi és Fejlesztési Bizottság határozati javaslatát, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

285/2013. (X. 29.) Bácsalmás v. öh.
Közterület használati engedély meghosszabbítása 

Rácz-Fodor Enikő (6430 Bácsalmás, Ady E. u. 46.)

egyéni vállalkozó részére
Határozat
1) Bácsalmás Város Önkormányzatának Képviselő-testülete Rácz-Fodor Enikő (6430 Bácsalmás, Ady E. u. 46.) egyéni vállalkozó részére a Bácsalmás, Szt. János utca – Bezdán u. kereszteződés melletti közterületen 9 m2 területre meglévő közterületi használati engedélyt meghosszabbítja 2014. december 31. napjáig azzal, hogy a közterület-használati engedély újabb kérelem benyújtását követően meghosszabbítható, valamint megszüntetése esetén az eredeti állapot helyreállítandó.

2) A közterület használat díja a közterület-használatról szóló 12/2012. (VI. 28.) rendelet 2. számú mellékletének 1. c.) pontja (I. övezet) szerinti épület esetében 200 Ft/m2/hó, melyet a kérelmező a közterület használat iránti írásbeli engedély kézbesítését követően minden hónapban számla ellenében a számlán szereplő fizetési határidőn belül Bácsalmás Városi Önkormányzat költségvetési számlájára köteles befizetni.

3) A Képviselő-testület hozzájárul ahhoz, hogy az elektromos energiát a városi elosztóhálózatról beköthesse a közterületen lévő faházba.

Határidő: azonnal
Felelős  : Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pénzügyi, beruházási és 

üzemeltetési osztályvezető



4. Keresztesy Csaba városüzemeltetési ügyintéző

 - levélben:



1. Rácz-Fodor Enikő (6430 Bácsalmás, Ady E. u. 46.)

14. napirendi pont

Személy delegálása általános iskolai intézményi tanácsba
(A 14. sz. előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét és a Humánpolitikai Bizottság határozati javaslatát, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

286/2013. (X. 29.) Bácsalmás v. öh.
Személy delegálása 

az általános iskola intézményi tanácsba
Határozat

Bácsalmás Városi Önkormányzat Képviselő-testülete a Bácsalmási Körzeti Általános Iskola és Alapfokú Művészeti Iskola intézményi tanácsába Prikidánovics Antal oktatási, fejlesztési és gazdálkodási ügyintézőt delegálja.

Határidő: azonnal 

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási 

ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Prikidánovics Antal oktatási, fejlesztési és gazdálkodási 

ügyintéző



4. Csőkéné Wendler Mária igazgató

15. napirendi pont

Iskolai felvételi körzet meghatározásának véleményezése
(A 15. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Humánpolitikai Bizottság határozati javaslatát, majd – kérdés, észrevétel nem lévén – az előterjesztés határozati javaslatának az elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

287/2013. (X. 29.) Bácsalmás v. öh.

Iskolai felvételi körzet meghatározásának véleményezése
Határozat
Bácsalmás Városi Önkormányzat Képviselő-testülete (a továbbiakban: Képviselő-testület) a Bács-Kiskun Megyei Kormányhivatal iskola felvételi körzetének meghatározását az alábbiak szerint javasolja pontosítani, módosítani:

Bácsalmási Körzeti Általános Iskola és Alapfokú Művészeti Iskola (6430 Bácsalmás Szt. János u. 26.) 

I/1/a. OM: 200959/001. szh. Bácsalmási Körzeti Általános Iskola és Alapfokú Művészeti Iskola Vörösmarty Mihály Általános Iskolája (6430 Bácsalmás Szt. János u. 26. beiskolázási körzete:

· Bácsalmás közigazgatási területe

· Mátételke közigazgatási területe

· Bácsszőlős közigazgatási területe

Határidő: azonnal

Felelős: Németh Balázs polgármester

Operatív felelős: Prikidánovics Antal oktatási, fejlesztési és gazdálkodási 

ügyintéző

A határozatról értesül:

- kivonattal:
1. Németh Balázs polgármester




2. Patocskai Ibolya jegyző




3. Prikidánovics Antal oktatási, fejlesztési és gazdálkodási 

ügyintéző


 - levélben:
1. Bács-Kiskun Megyei Kormányhivatal

16. napirendi pont

A Bajavíz Kft. Felügyelő Bizottsága tagjának megválasztása, Jánoshalma Város Önkormányzatának üzletrésze, társasági szerződés módosítása
(A 16. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét és a Humánpolitikai Bizottság határozati javaslatát, majd – kérdés, észrevétel nem lévén – az előterjesztett polgármesteri határozati javaslat elfogadását szavazásra bocsátja.

A képviselő-testület egyhangúlag (8 igen szavazattal) az alábbi határozatot hozza:

288/2013. (X. 29.) Bácsalmás v. öh.

BAJAVÍZ Kft. Felügyelő Bizottsága tagjának megválasztása 

és Társasági Szerződésének módosítása
Határozat
1.
Bácsalmás Város Önkormányzatának Képviselő-testülete (a továbbiakban Képviselő-testület) javasolja a Bajavíz Kft. Taggyűlésének elfogadásra, hogy Jánoshalma Város Önkormányzatának 100.000,- Ft értékű üzletrészét a Bajavíz Kft. vásárolja meg.

2.
A Képviselő-testület elfogadja Baja Város Önkormányzat delegáltját a megüresedett Felügyelő bizottsági helyre, mivel a Társasági Szerződésben rögzítetteknek megfelelően Baja Város Önkormányzat jogosult tagot jelölni.

3.
A Képviselő-testület a Bajavíz Kft. Társasági Szerződés módosítását elfogadja.

Határidő: Bajavíz Kft. taggyűlése

Felelős: Németh Balázs polgármester 

Operatív felelős: Kerényi Tamás beruházási ügyintéző

A határozatról értesül:

- kivonattal:1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. pénzügyi, beruházási és 

üzemeltetési ügyintéző



4. Kerényi Tamás beruházási ügyintéző
Németh Balázs polgármester további hozzászólás és nyílt ülési napirendi pont nem lévén kéri, hogy zárt ülésen folytassák munkájukat, majd a nyilvános ülést 14 óra 48 perckor berekeszti.
K. m. f.


Németh Balázs
Patocskai Ibolya


polgármester
jegyző


dr. Bakó Mária Lujza
Farkas Zoltán

képviselők, jegyzőkönyv-hitelesítők

1. melléklet a Bácsalmás Város Önkormányzatának Képviselő-testülete 26/2013. számú, 
2013. október 29-én megtartott nyílt ülésének jegyzőkönyvéhez
Melléklet a 277/2013. (X. 29.) Bácsalmás v. öh. jelölésű határozathoz

Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
153/2012. (VI. 26.)
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
185/2013. (VI. 25.)
Jelentés a lejárt és folyamatos határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
239/2013. (IX. 24.)
Jelentés a lejárt határidejű határozatok végrehajtásáról és a legutóbbi testületi ülés óta átruházott hatáskörben hozott döntésekről
141/2012. (V. 29.)
Az 1481 hrsz-on felvett, 7400 m2 területű, kivett anyaggödör elnevezésű ingatlan (Göcsi) hasznosításának kérdése
A rendezési terv módosításával lehet a tervezett hasznosítást megoldani.

305/2012. (XI. 27.)
A környezet állapotának elemzése, értékelése (A Kossuth Park és a Templom Park természetvédelmi kezelési tervének képviselő-testület elé terjesztése)
A képviselő-testület a 2013. szeptember 24-i ülésén jóváhagyta a Kossuth Park és Templom Park természetvédelmi területek kezelési tervét.

119/2012. (V. 29.)
Pro Dentes Bt. kérelmének elbírálása (fogszabályzó szakellátás vonatkozásában új eszközhasználati megállapodás tervezetének képviselő-testület elé terjesztése) 
Jelen ülés napirendjén szerepel.

269/2012. (X. 30.)
A BESZ Kft-nél lévő nagy értékű tárgyi eszközök selejtezésének jóváhagyása (döntés a szakértői vélemény megérkezését követően)
Jelen ülés napirendjén szerepel.

221/2013. (VIII. 13.)
Előzetes szándéknyilvánítás a Magyar Zarándokút Önkormányzati Társuláshoz való csatlakozásról (végleges döntés a feltételek ismeretében, határidő: 2013.09.30.)
A Magyar Zarándokút Önkormányzati Társuláshoz való csatlakozás szervezése folyamatban van.

233/2013. (IX. 10.)
2013. évi közbeszerzési terv 1. módosítása

A 2013. évi módosított közbeszerzési tervet az önkormányzat honlapján megjelentettük.

234/2013. (IX. 10.)
Kistérségi székhely integrált fejlesztése – Tudás és Információs Központ pályázat eszközbeszerzései közbeszerzésének indítása (DAOP-5.1.2/D-09-2011-0001)

A közbeszerzési eljárást megindítottuk, az eljárás eredményéről a képviselő-testület a 2013. október 15-i ülésén döntést hozott, a szerződéskötés folyamatban van.

235/2013. (IX. 10.)
Pályázati hirdetmény a Bácsalmás, Szt. János u. 9. sz. alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására
259/2013. (IX. 24.)
A Bácsalmás, Szt. János u. 9. sz. alatti, 30,58 m2-es, a jövőben cukrászdaként hasznosítandó, nem lakás célú helyiség bérbeadására beérkezett pályázatok elbírálása

268/2013. (IX. 26.)
A Bácsalmás, Szt. János u. 9. sz. alatti, 30,58 m2-es, a jövőben cukrászdaként hasznosítandó, nem lakás célú helyiség hasznosítása
Az első pályázati eljárás eredménytelensége miatt a képviselő-testület a pályázat újbóli kiírásáról döntött. A pályázatok elbírálása a 2013. október 15-i képviselő-testületi ülésen megtörtént.
236/2013. (IX. 10.)
A Bácsalmási Németek Egyesületének visszatérítendő támogatás iránti kérelme (keretösszeg elkülönítése)
Az egyesület a visszatérítendő támogatás kifizetésére a mai napig nem nyújtott be igényt.

240/2013. (IX. 24.)
Intézkedés a vagyonrendelettel kapcsolatos törvényességi felhívásra

A Bács-Kiskun Megyei Kormányhivatalt levélben értesítettük a képviselő-testületi döntésről.

245/2013. (IX. 24.)
Bácsalmás Városi Önkormányzat Helyi Esélyegyenlőségi Programja

A helyi esélyegyenlőségi program elfogadásáról a Türr István Képző- és Kutató Intézet értesítése megtörtént.

248/2013. (IX. 24.)
Bácsalmás, Szt. János utcai játszótér időszakos ellenőrzésére vállalkozó kiválasztása

A SZAMEI Kft., mint nyertes ajánlattevő 2013. október 14. napján a Szt. János utcai játszótér időszakos ellenőrzését elvégezte; megállapításait, a játékok tanúsítványait későbbi időpontban küldi meg önkormányzatunk részére. 

249/2013. (IX. 24.)
A BESZ Kft. kérelme szolgálati lakás bérbeadására

A kérelmezőt értesítettük a képviselő-testületi döntésről.

250/2013. (IX. 24.)
A Bácsalmás, Szt. János u. 1. szám alatti ingatlanon lévő sportlétesítmény felújításához önerő biztosítása

A határozatban foglaltakról az egyesület elnökének értesítése és a képviselő-testület által biztosított önerő PVSE részére történő átutalása megtörtént. 

251/2013. (IX. 24.)
Bácsalmás, gr. Teleki J. u. 11. szám alatti húsbolt bérleti szerződésének meghosszabbítására irányuló kérelem

A szerződést megkötöttük.

252/2013. (IX. 24.)
Az EDF DÉMÁSZ kérelme ügyfélszolgálati iroda bérletére

A bérleti szerződést megkötöttük, az ügyfélszolgálati iroda megnyitott.

253/2013. (IX. 24.)
Bácsalmás város működőképesség-megőrzését szolgáló kiegészítő támogatás igénylése

A pályázat benyújtása határidőre megtörtént.

254/2013. (IX. 24.)
A Kossuth Lajos Nemzetőr Egyesület kérelme a Bácsalmás, Hősök tere 3. szám alatti helyiség bérleti szerződésének meghosszabbítására

A szerződést megkötöttük.

255/2013. (IX. 24.)
A Bács-Kiskun Megyei Kormányhivatallal a Bácsalmás, gr. Teleki J. u. 4-8. szám alatti földszinti helyiségekre vonatkozó üzemeltetési megállapodás módosítása

A módosított üzemeltetési szerződést megküldtük a Bács-Kiskun Megyei Kormányhivatalnak.

256/2013. (IX. 24.)
Szennyvízcsatornázás műszaki ellenőri szolgáltatás (mérnök) beszerzésével kapcsolatos közbeszerzési eljárás nyertes ajánlattevőjének kiválasztása (KEOP-1.2.0/09-11-2011-0010)

A szolgáltatói szerződést 2013. október 10-én az AGROINVEST – EUROUT Konzorciummal aláírtuk.

257/2013. (IX. 24.)
Szennyvízcsatornázás kivitelező kiválasztásával kapcsolatos közbeszerzési eljárás nyertes ajánlattevőjének kiválasztása (KEOP-1.2.0/09-11-2011-0010)
A kivitelezési szerződést 2013. október 10-én az SZ-S Bácsalmás Konzorciummal aláírtuk.

258/2013. (IX. 24.)
Bursa Hungarica Felsőoktatási Önkormányzati Ösztöndíjrendszer 2014. évi pályázati kiírása (1. és 3. pont)
A csatlakozási nyilatkozat befogadása és a pályázati kiírás közzététele megtörtént.

262/2013. (IX. 24.)
Galicz Györgyné zártkert vásárlása

A kérelmezőt értesítettük a döntésről.

263/2013. (IX. 24.)
A Vörösmarty Mihály Városi Könyvtár és Közművelődési Intézmény igazgatójának megbízása

A kinevezés aláírása megtörtént.

265/2013. (IX. 24.)
O. Gyöngyi bérlakás iránti kérelmének elbírálása

A képviselő-testület a 2013. október 29-i zárt ülésén az alábbi határozatot hozta meg:

289/2013. (X. 29.) Bácsalmás v. öh.

……… munkaügyi pere
Határozat
Bácsalmás Város Önkormányzatának Képviselő-testülete nem támogatja Krizsán Mihály képviselő javaslatát, mivel ………… ellen büntetőügyben bírósági eljárás folyik, mely szorosan összefügg a hivatalvesztés fegyelmi büntetéssel sújtott köztisztviselő, …........... által indított munkaügyi perrel. A büntetőügy lezárásáig a munkaügyi per szünetel. Mindezek miatt nem javasolja a képviselő-testület, hogy peren kívüli megegyezés történjen …………. és a Bácsalmási Közös Önkormányzati Hivatal között a köztisztviselői jogviszony megszüntetése ügyében.

A határozatról értesül:

- kivonattal:1. Németh Balázs polgármester



2. Patocskai Ibolya jegyző

